**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 4Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 17/2023**

**ΘΕΜΑ : «Τροποποίηση της υπ’ αριθμόν 60/2015 απόφασης της Επιτροπής ποιότητας Ζωής».**

Στη Νάουσα σήμερα, ημέρα Παρασκευή 05-05-2023 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας στην αίθουσα του Δημοτικού Συμβουλίου Νάουσας για την πραγματοποίηση της 4ης συνεδρίασης 2023 μετά από την υπ΄ αριθμ. 11040/03-05-2023 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ ΛΑΖΑΡΙΔΟΥ ΔΕΣΠΟΙΝΑ**

**ΤΖΟΥΒΑΡΑΣ ΒΑΣΙΛΕΙΟΣ ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

**ΠΑΡΘΕΝΟΠΟΥΛΟΣ ΙΩΑΝΝΗΣ**

Αφού διαπιστώθηκε η νόμιμη απαρτία άρχισε η Συνεδρίαση.

Το 1ο θέμα της ημερήσιας διάταξης αφορά στην τροποποίηση της 60/2015 απόφασης της Επιτροπής Ποιότητας Ζωής.

Ο Πρόεδρος πήρε τον λόγο και διάβασε στα μέλη την εισήγηση του τμήματος προσόδων του Δήμου Νάουσας η οποία αναφέρει ότι:

Με την παρ.1 του άρθρου 79 του Ν.3463/2006, ορίζονται μεταξύ άλλων τα εξής:

«1. Οι δημοτικές και κοινοτικές αρχές ρυθμίζουν θέματα της αρμοδιότητάς τους εκδίδοντας τοπικές κανονιστικές αποφάσεις, στο πλαίσιο της κείμενης νομοθεσίας, με τις οποίες: … δ) Καθορίζουν τους όρους και τις προϋποθέσεις:….δ2. Για τη χρήση των αλσών και των κήπων, των πλατειών, των παιδικών χαρών και των λοιπών κοινοχρήστων χώρων.»

Πριν την έκδοση των ανωτέρω κανονιστικών αποφάσεων η Επιτροπή Ποιότητας Ζωής εισηγείται σύμφωνα με το άρθρο 73 παρ.1Β v του Ν.3852/2010 στο δημοτικό συμβούλιο, το σχέδιο κανονιστικών αποφάσεων του άρθρου 79 του Κ.Δ.Κ. ενώ κατά την παρ.2δ του άρθρου 83 του Ν.3852/2010 το συμβούλιο της δημοτικής κοινότητας διατυπώνει προτάσεις για τη συντήρηση των δημοτικών οδών, τη συντήρηση, καθαριότητα και λειτουργία των πλατειών, δημοτικών αλσών, κήπων, υπαίθριων χώρων αναψυχής και γενικά όλων των κοινοχρήστων και κοινωφελών χώρων της περιοχής της δημοτικής κοινότητας.

Σύμφωνα με την υπ’ αριθ. 2/2023 απόφαση της τοπικής κοινότητας Αγγελοχωρίου προτείνεται **επιπλέον** ο παρακάτω χώρος για χρήση:

Η πλατεία με αριθμό οικοπέδου 176, και έκταση 205 τ.μ..

Σύμφωνα με :

* Το άρθρο 73 παρ.1Β v και την παρ.2δ του άρθρου 83 του Ν.3852/2010,
* Την παρ.1 του άρθρου 79 του Ν.3463/2006,
* Την 450/2015 Απόφαση δημοτικού Συμβουλίου για τον Καθορισμό Κοινόχρηστων χώρων της Δ.Κ. Νάουσας και των Τοπικών Κοινοτήτων, για την πραγματοποίηση Θρησκευτικών εορτών, εμποροπανηγύρεων και λοιπών εκδηλώσεων, με την οποία εγκρίθηκε η 60/2015 Απόφαση της Επιτροπής Ποιότητας Ζωής.
* Την 2/2023 απόφαση της Τοπικής Κοινότητας Αγγελοχωρίου.

Στη συνέχεια τα μέλη αφού άκουσαν τα παραπάνω και μετά από διαλογική συζήτηση:

**ΟΜΟΦΩΝΑ ΑΠΟΦΑΣΙΖΟΥΝ**

Την τροποποίηση της 60/2015 απόφασης της Επιτροπής Ποιότητας Ζωής και την ένταξη της πλατείας με αριθμ. οικοπέδου 176 έκταση 205τμ., της τοπικής κοινότητας Αγγελοχωρίου, στους προς χρήσιν κοινόχρηστους χώρους, για θρησκευτικά πανηγύρια, εμποροπανηγύρεις και λοιπές εκδηλώσεις του Δήμου Η.Π. Νάουσας.

Η απόφαση έλαβε αύξοντα αριθμό **17/2023.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ** ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**